
REFERAT
privind  aprobarea noului Regulament privind regimul finantarilor nerambursabile acordate

de la bugetul local al Municipiului Timisoara pentru activitatea sportiva, in baza prevederilor 
Legii nr.350/2005 privind regimul finantarilor nerambursabile din fonduri publice alocate 

activitatilor nonprofit de interes general
Prin Hotărârea Consiliului Local nr. 436/16.10.2015 s-a aprobat modificarea Regulamentului privind regimul finantarilor nerambursabile acordate de la bugetul local al Municipiului Timisoara, pentru proiecte de activitate sportiva si contractul de finantare – cadru. Ulterior prin HCL nr. 145/14.04.2017 s-au aprobat modificari la contractul - cadru de finanţare nerambursabilă pentru proiecte de sport si la Anexa 1 a contractului-cadru privind categoriile de cheltuieli pentru actiunile/activitatile sportive.


Prin Ordonanta de Urgenta nr. 38 din 18 mai 2017, a fost  modificata şi completata <LLNK 12000    69 12 2O1   1 47>Legea educaţiei fizice şi sportului nr. 69/2000. 
            Ordonanta de Urgenta nr.38/2017 stipuleaza modificari si completari in Legea 69/2000, dintre care evidentiem:

”Art. 14. (1) În condiţiile legii şi în conformitate cu prevederile cuprinse în statutele şi regulamentele federaţiilor sportive naţionale şi internaţionale, sportivii de performanţă pot fi:

    a) amatori;    b) profesionişti.

    (1^1) Sportivii de performanţă încheie cu o structură sportivă un contract de activitate sportivă.

     (2) Sportivul profesionist este cel care pentru practicarea sportului respectiv îndeplineşte următoarele condiţii:    a) are licenţa de sportiv profesionist;    b) încheie cu o structură sportivă un contract individual de muncă sau un contract de activitate sportivă.

     (2^1) Structurile sportive şi sportivul de performanţă menţionat la alin. (1^1) se obligă prin contractul încheiat între părţi să respecte prevederile specifice din statutele, normele, regulamentele federaţiilor sportive naţionale şi, după caz, ale ligilor profesioniste din ramura de sport respectivă şi care au ca obiect activitatea de selecţie, pregătirea, performanţa şi participarea la competiţii interne şi internaţionale.”
” Art. 18^1… (2) Prin hotărâre a autorităţilor deliberative ale administraţiei publice locale se pot aloca sume din bugetul local, cu respectarea legislaţiei naţionale şi comunitare din domeniul ajutorului de stat, şi pentru: 

    a) finanţarea programelor sportive ale cluburilor sportive de drept public înfiinţate pe raza unităţii administrativ-teritoriale; 

    b) finanţarea programelor sportive ale cluburilor sportive de drept privat înfiinţate pe raza unităţii administrativ-teritoriale, constituite ca persoane juridice fără scop patrimonial, deţinătoare ale certificatului de identitate sportivă;

(3) Autorităţile administraţiei publice locale pot aloca sume pentru finanţarea activităţii potrivit alin. (1) şi (2) în limita a maximum 5% din bugetul aprobat.”
”Art.67^1. (1) Participanţii la activitatea sportivă pot fi:

    a) sportivi;

    b) antrenori;

    c) medici, asistenţi medicali, maseuri, kinetoterapeuţi, cercetători;

    d) arbitri, observatori, operatori video, personal auxiliar.

    e) alte persoane care contribuie la realizarea activităţii sportive.

    (1^1) Participanţii la activitatea sportivă enumeraţi la alin. (1) lit. a)-c) pot încheia cu structurile sportive, după caz, un contract individual de muncă sau un contract de activitate sportivă, în condiţiile legii.” 

În <LLNK 12000    69 12 2O1   1 21>anexa actului normativ se defineste: ”f) contract de activitate sportivă - convenţia încheiată pentru o durată determinată între structurile sportive şi participanţii la activitatea sportivă prevăzuţi la art. 67^1 alin. (1) lit. a)-c), care are ca obiect desfăşurarea unei activităţi cu caracter sportiv. Modelul-cadru al contractului de activitate sportivă se stabileşte prin ordin comun al ministrului tineretului şi sportului şi al ministrului muncii şi justiţiei sociale. Veniturile realizate din Contractul de activitate sportivă se încadrează în categoria veniturilor din activităţi independente prevăzute de <LLNK 12015     0932 2A1   1 39>Legea nr. 227/2015 privind Codul fiscal, cu modificările şi completările ulterioare."
Modelul-cadru al contractului de activitate sportivă a fost aprobat prin Ordinul nr.631/19.06.2017- ordin comun al ministrului tineretului şi sportului şi al ministrului muncii şi justiţiei sociale
Avand in vedere cele mentionate este necesar sa fie elaborat un nou Regulament privind regimul finantarilor nerambursabile acordate de la bugetul local al Municipiului Timisoara, pentru activitatea sportiva, in baza Legii nr.350/2005, coroborata cu Legea nr.69/2000.

Noul regulament propus cuprinde urmatoarele:
· Programele sportive care pot fi finantate din bugetul local;
· Domeniul de aplicare;
      -    Conditii si criterii de acces la fonduri publice in vederea acordarii finantarilor;
      -    Criterii pentru programele sportive / proiectele de sport/ actiunile sportive:  
      -    Conditii privind nivelul de reprezentare sportiva pentru structuri sportive; 

      -    Criterii si conditii de eligibilitate pentru structurile/ organizatiile sportive

      -    Procedura de evaluare si acordare a finantarilor 
Regulamentul propus are urmatoarele anexe:
       -    Anexa 1, dosarul cu documentele privind sustinerea finantarii( Cererea de finantare a solicitantului solicitarii, alte documente necesare pentru eligibilitate);
       -  Anexa 2, contractul de finantare-cadru, cu anexele proprii: Anexa 2.1-actiunile /activitatile din cadrul programului/proiectului sportiv; 
Anexa 2.2.-Anexa cu bugetul actiunilor/activitatilor din cadrul programului/proiectului sportiv Anexa 2.3-obiective si indicatori ai programului/ proiectuluisportiv; Anexa 2.4-Bugetul de venituri si cheltuieli ai programului/ proiectului sportiv.
Anexa 3- categorii de cheltuieli specifice şi, după caz, cuantumurile acestora, ce se pot efectua din contributia financiara de la bugetul local, pentru realizarea programelor/ proiectelor/actiunilor sportive, de catre structura sportiva/asociatia/fundatia  care incheie un contract de finantare cu Municipiul Timisoara.

· Anexa 4- Modelul-cadru al contractului de activitate sportivă
Având în vedere cele prezentate , înaintăm pentru aprobare, prezentul referat şi proiectul de hotărâre, prin care:

1. Se aproba  noul Regulament privind regimul finantarilor nerambursabile acordate de la 
bugetul local al Municipiului Timisoara, pentru activitatea sportiva, in baza Legii nr.350 /2005,conform Anexei 1 care face parte integrantă din  prezentul proiect  de hotarare.

2.  Cu data intrarii in vigoare a prezentei hotarari de consiliu local isi inceteaza aplicabilitatea HCLMT nr.436/16.10.2015 si HCLMT nr.145/ 24.04.2017.

